John Newton

John Henry NEWTON, Jr. (naskita la 24-an de julio 1725 en Londono; mortis la 21-an de decembro 1807 samloke) estis angla anglikana kleriko, komponisto de religiaj kantoj, do himnoverkisto. 

Dum lia vivo li estis sklavŝipa kapitano, kiu poste fariĝis investanto en la sklavkomerco kaj poste aboliciisto. Li servis kiel maristo en la Reĝa Mararmeo dum periodo post la deviga militservo.

Origine sklavisto, li parolis kontraŭ sklaveco ekde 1778. Kiel pastro, li fondis la Clapham Saints, kristanan grupon de politike influaj anglikanoj ĉirkaŭ William Wilberforce, kiu havis signifan influon sur la forigo de sklaveco en Britio kaj tra la Brita Imperio.

En sia junaĝo, li servis sur ŝipoj de la Reĝa Mararmeo, kaj en la aĝo de 20 jaroj, li estis sklavigita de la reganto de la afrika tribo Sherbro. De 1748 ĝis 1754, li komandis plurajn sklavŝipojn. Post apopleksio en 1754, li revenis al sia patrujo kaj en 1764 estis ordinita evangelia anglikana pastro. Dum du jardekoj, li servis en Olney, Buckinghamshire.

Post sia kristana vekiĝo, Neŭtono fariĝis aktiva subtenanto de aboliciismo. Li vivis por vidi Brition abolicii la sklavkomercon. Neŭtono ŝuldas sian tutmondan famon al siaj spiritaj himnoj (ĉirkaŭ 250 entute). La plej ofte ludataj estas "Amazing Grace" kaj "Glorious Things of Thee Are Spoken ".

Neŭtono vivis por vidi la abolicion de la afrika sklavkomerco fare de la Brita Imperio en 1807, kelkajn monatojn antaŭ sia morto.

 Referencoj 

 Eksteraj ligiloj 

 Newton, John (1788). Thoughts Upon the African Slave Trade
 The John Newton Project
 Biography & Articles on Newton  

Kategorio:Konvertitoj al anglikanismo
Kategorio:Anglaj kontraŭsklavistoj
Kategorio:Kristanaj radikaluloj
Kategorio:Kristanaj humanistoj